gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4779, del 21-06-2004 (2004/6176)

Informació pública de l'extracte de la convocatòria per a proveir en propietat diverses places.
-----------------------------------------------------------------------------------------------

### Dades del document

Número de DOGV
:   4779

Data del DOGV
:   21-06-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/6176


Data del document
:   27-05-2004

Organisme emissor
:   Ajuntament de València

Tipus de document
:   Convocatòria

Descriptors 

:   * València
    * concurs administratiu
    * administració local
    * personal de serveis
    * enginyer
    * protecció civil
    * traducció

Informació pública de l'extracte de la convocatòria per a proveir en propietat diverses places. [2004/F6176]
  
En el Butlletí Oficial de la Província de València (BOP) de les dates que s'indiquen tot seguit apareixen publicats els anuncis de les bases, així com de les convocatòries, per a proveir en propietat les places que així mateix s'assenyalen:
  
- Tres places d'enginyer de camins (BOP de data 23 de març de 2004). Escala: administració especial, subescala: tècnica, classe: superiors, grup de titulació: A, de les quals una es reserva per a promoció interna.
  
El procediment selectiu per a proveir les dites places serà el d'oposició.
  
- Dues places de traductor intèrpret (BOP de data 23 de març de 2004). Escala: administració especial, subescala: tècnica, classe: superiors, grup de titulació: A.
  
El procediment selectiu per a proveir les dites places serà el d'oposició.
  
- 20 places de sergent de bombers (BOP de data 23 de març de 2004). Escala: administració especial, subescala: servicis especials, classe: extinció d'incendis i salvament, grup de titulació: C, totes estes mitjançant el procediment de promoció interna.
  
El procediment selectiu per a proveir les dites places serà de concurs oposició.
  
- 126 places de subaltern (BOP de data 17 de març de 2004). Escala: administració general, subescala: subalterna, classe: subalterns, grup de titulació: E, de les quals 20 es reserven per a persones amb minusvalidesa amb un grau de discapacitat igual o superior al 33%.
  
El procediment selectiu per a proveir les dites places serà el de concurs oposició.
  
- 73 places d'auxiliar de servicis (BOP de data 23 de març de 2004). Escala: administració especial, subescala: servicis especials, classe: comeses especials, grup de titulació: E, de les quals 10 es reserven per a persones amb minusvalidesa amb un grau de discapacitat igual o superior al 33%.
  
El procediment selectiu per a proveir les dites places serà el de concurs oposició.
  
El termini de presentació d'instàncies per a cada una de les convocatòries esmentades quedarà obert quan aparega publicat en el Boletín Oficial del Estado el corresponent anunci.
  
Tot això es fa públic perquè se'n prenga coneixement general i als efectes oportuns.
Diari Oficial de la Generalitat Valenciana


Sumari del DOGV 4804, del 23-07-2004 (2004/7340)

ORDE de 23 de juny de 2004, de la Conselleria de Cultura, Educació i Esport, per la qual s'incrementa el crèdit que finança les ajudes per a l'adquisició de llibres de text per al curs 2004-2005, convocades per Orde de 12 de novembre de 2003.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4804

Data del DOGV
:   23-07-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/7340


Data del document
:   23-06-2004

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * ensenyament secundari
    * ajuda pública
    * alumne
    * llibre escolar
    * assignació per estudis
    * suport econòmic
    * ensenyament primari
    * alumnat

ORDE de 23 de juny de 2004, de la Conselleria de Cultura, Educació i Esport, per la qual s'incrementa el crèdit que finança les ajudes per a l'adquisició de llibres de text per al curs 2004-2005, convocades per Orde de 12 de novembre de 2003. [2004/M7340]
  
L'Orde de 12 de novembre de 2003, de la Conselleria de Cultura, Educació i Esport, per la qual es convoquen ajudes per a l'adquisició de llibres de text per a l'alumnat que cursa l'Educació Primària i el primer cicle d'Educació Secundària Obligatòria, en centres finançats amb fons públics per al curs 2004-2005, preveu un crèdit per a dites beques per import d'99.929.307 euros, consignat en l'aplicació pressupostària 48.72.297.77, línia de subvenció T0067000, dels pressupostos de la Generalitat Valenciana corresponent a l'exercici econòmic de 2004.
  
El crèdit pressupostat no cobrix el total d'alumnes que complixen els requisits de la convocatòria del pròxim curs. Per este motiu, segons allò previst en els articles 17 i 18 de la Llei 17/2003, de 30 de desembre, de Pressupostos de la Generalitat Valenciana per a l'exercici 2004, s'ha aprovat una modificació pressupostària per un import de 785.418 euros, per tal d'incrementar el crèdit destinat a beques per a l'adquisició de llibres de text i, en conseqüència, el nombre d'estes. Per tot això, i en virtut de les facultats que em conferix l'article 35 de la Llei 5/1983, de 30 de desembre, del Govern Valencià,
  
ORDENE
  
Article únic
  
S'incrementa en 785.418 euros l'import global màxim fixat en l'apartat 3r. de l'Orde de 12 de novembre de 2003, de la Conselleria de Cultura, Educació i Esport per la qual es convoquen ajudes per a l'adquisició de llibres de text per a l'alumnat que cursa l'Educació Primària i el primer cicle d'Educació Secundària Obligatòria en centres finançats amb fons públics, per al curs 2004-2005 (DOGV de 26 de novembre) i, en conseqüència, el nombre d'ajudes.
  
València, 23 de juny de 2004.- El conseller de Cultura, Educació i Esport: Esteban González Pons.
Diari Oficial de la Generalitat Valenciana


Sumari del DOGV 4752, del 13-05-2004 (2004/4549)

Notificació a Bonnek Lothar i altres. Diversos expedients.
----------------------------------------------------------

### Dades del document

Número de DOGV
:   4752

Data del DOGV
:   13-05-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/4549


Organisme emissor
:   Conselleria de Justícia i Administracions Públiques

Tipus de document
:   Anunci

Notificació a Bonnek Lothar i altres. Diversos expedients. [2004/E4549]
  
De conformitat amb el que disposen els articles 59.4 I 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, de 27 de novembre de 1992), la nova redacció dels quals va ser aprovada per la Llei 4/1999, de 13 de gener, de modificació de la Llei 30/1992 (BOE número 12, de 14 de gener de 1999), es fa pública notificació en extracte de l'acord d'iniciació dels expedients sancionadors que s'indiquen, instruïts per la Conselleria de Justícia i Administracions Públiques a les persones o entitats denunciades que a continuació es relacionen ja que, havent intentat la notificació en l'últim domicili conegut, esta no s'ha pogut practicar.
  
Expedient número: ESSANC/03/2003/0684.
  
Interessat: Bonnek Lothar.
  
Últim domicili conegut: partida Canastell, A-4, 03060 Sant Vicent del Raspeig.
  
Acord d'iniciació adoptat pel director general d'Interior, de data 30.01.2004, en què siguen adoptats acords d'interés per a l'interessat.
  
Expedient número: ESSANC/03/2003/0323.
  
Interessat: Antonio Medina Egea.
  
Últim domicili conegut: carrer de Primitivo Pérez, 3, 03385 Alacant.
  
Acord d'iniciació adoptat pel conseller de Justícia i Administracions Públiques, de data 30.01.2004, en què s'adopten acords d'interés per a l'interessat.
  
Expedient número: ESSANC/03/2003/0311.
  
Interessat: Hanifi Berrakeche.
  
Últim domicili conegut: carrer de Moncada, 18, 4t, baix, 03745 Alacant.
  
Acord d'iniciació adoptat pel conseller de Justícia i Administracions Públiques, de data 28.11.2003, en què s'adopten acords d'interés per a l'interessat.
  
Els corresponents expedients es troben a la Direcció Territorial de Justícia i Administracions Públiques d'Alacant, avinguda del Doctor Gadea, 10, 03391, Alacant, davant de la qual les persones interessades podran comparéixer per a tindre coneixement íntegre de l'acte, i els assistirà el dret d'al·legar per escrit el que en la seua defensa estimen convenient, amb aportació de les proves que consideren oportunes, tot això dins del termini de quinze dies, hàbils comptats des de l'endemà de la publicació del present en el Diari Oficial de la Generalitat Valenciana. Transcorregut l'esmentat termini sense que s'haja fet ús del dret per a formular al·legacions i/o aportar proves, es dictaran les oportunes resolucions.
Diari Oficial de la Generalitat Valenciana


Sumari del DOGV 4820, del 16-08-2004 (2004/7830)

Notificació de la sentència recaiguda en les actuacions de judici ordinari nº 1274/03, a Antonio Martínez Cervera.
------------------------------------------------------------------------------------------------------------------

### Dades del document

Número de DOGV
:   4820

Data del DOGV
:   16-08-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/7830


Organisme emissor
:   Jutjat de Primera Instància Número 12 de València

Tipus de document
:   Edicte

Notificació de la sentència recaiguda en les actuacions de judici ordinari nº 1274/03, a Antonio Martínez Cervera. [2004/X7830]
  
Miguel Angel Casañ Llopis, magistrat'jutge del Jutjat de Primera Instància número dotze de València, faig saber:
  
Que en este Jutjat se segueix judici ordinari sota el número 1.274/03, promogut per la procuradora María José Victoria Fuster en nom i representació de Rafael Albert Pamplo, contra Antonio Martínez Cervera, en parador desconegut, sobre reclamació de quantitat, i en què amb data 7 de juliol de 2004, es va dictar sentència l part dispositiva de la qual literalment copiada diu així:
  
«Decisió
  
Que estimant la demanda formulada per la representació processal de Rafael Albert Pamplo, haig de condemnar i condemne Antonio Martínez Cervera, a pagar al demandant la quantitat de 6.000 euros, interessos expressats en el fonament de dret tercer de la present resolució, i pagament de costes processals causades.
  
En compliment del que preveu l'article 248.4 de la Llei Orgànica del Poder Judicial, es fa saber a les parts que la present resolució no és ferma, en ser susceptible de ser recorreguda en apel·lació. Tal recurs, que coneixerà l'Audiència Provincial, haurà de ser preparat davant este Jutjat dins del termini dels cinc dies següents a la notificació de la present resolució, i l'escrit de preparació haurà de reunir els requisits que s'assenyalen en l'article 457.2 de la Llei 1/2000, d'Enjudiciament Civil.
  
Que el secretari expedisca testimoni de la present resolució, que s'unirà a les actuacions en què es dictà, i l'original es durà al llibre de sentències (conforme estableix l'article 265 de la Llei Orgànica del Poder Judicial).
  
Esta és la meua sentència, tot jutjant en primera instància, que pronuncie, mane i signe».
  
I per tal que conste i tinga els pertinents efectes legals i servisca de notificació de sentència en forma al demandat Antonio Martínez Cervera, en parador desconegut, i alhora per a la inserció en el Diari Oficial de la Generalitat Valenciana, estenc el present.
Diari Oficial de la Generalitat Valenciana


Sumari del DOGV 4865, del 19-10-2004 (2004/10398)

Informació pública del projecte d'urbanització modificat número 1, del sector Sud-14, Toll d'Ascla.
---------------------------------------------------------------------------------------------------

### Dades del document

Número de DOGV
:   4865

Data del DOGV
:   19-10-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/10123


Organisme emissor
:   Ajuntament d'Onda

Tipus de document
:   Anunci

Informació pública del projecte d'urbanització modificat número 1, del sector Sud-14, Toll d'Ascla. [2004/N10378]
  
En virtut del que estabixen els articles 34 i 53 de la Llei 6/1994, de 15 de novembre, Reguladora de l'Activitat Urbanística Valenciana, s'ha disposat sotmetre a exposició pública, per període de vint dies hàbils, el projecte d'urbanització modificat número 1 del sector Sud -14 Toll d'Ascla, promogut per Norma Urbana, SL, com a agent urbanitzador del sector, als efectes de presentació pels interessats d'al·legacions o observacions per escrit, amb caràcter previ a la seua aprovació definitiva.
  
La raó de modificar el projecte d'urbanització originari es deu als acords aconseguits amb les companyies subministradores, a causes imprevistes en el moment de la redacció del projecte i a la necessitat d'introduir determinades millores, sense que suposen un augment del pressupost del projecte aprovat ni un cost addicional per als propietaris.
  
El termini de vint dies a efectes de presentar al·legacions o observacions començarà a transcórrer des de l'última data de publicació de l'anunci d'exposició pública en el diari Levante de Castelló o en el Diari Oficial de la Generalitat Valenciana, o des de la data de recepció del present avís en el cas que ja s'haguera publicat l'anunci en dits mitjans.
  
Resolts els tràmits d'informació pública i al·legacions, la Junta de Govern Local ho aprovarà definitivament, com a òrgan competent, de conformitat amb el Decret de l'Alcaldia número 1172/2003, de 24 de juny, de delegació de competències, pel qual es delega en el dit òrgan l'aprovació dels instruments de gestió urbanística.
  
La consulta de la nova documentació podreu efectuar-la, si voleu, en la 3a planta de l'ajuntament (Secció d'Ordenació del Territori), en horari d'oficina, d'11:30 a 14:00 h.
Diari Oficial de la Generalitat Valenciana


Sumari del DOGV 4783, del 25-06-2004 (2004/6643)

DECRET 4/2004, de 23 de juny, del president de la Generalitat, pel qual nomena el president del Consell Valencià de Cultura.
----------------------------------------------------------------------------------------------------------------------------

### Dades del document

Número de DOGV
:   4783

Data del DOGV
:   25-06-2004

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2004/6643


Data del document
:   23-06-2004

Organisme emissor
:   Presidència de la Generalitat

Tipus de document
:   Decret

Descriptors 

:   * Consell Valencià de Cultura
    * institució pública
    * legislació
    * política cultural

DECRET 4/2004, de 23 de juny, del president de la Generalitat, pel qual nomena com a president del Consell Valencià de Cultura el senyor Santiago Grisolia García. [2004/6643]
  
L'article 18 de la Llei 12/1985, de 30 d'octubre, del Consell Valencià de Cultura, i l'article 20 del Reglament d'Organització i Funcionament de la institució, aprovat pel Decret 202/1998, de 15 de desembre, establixen que el president de la Generalitat nomenarà per decret el president del Consell, d'entre els seus membres, i després d'oir-los.
  
En virtut d'això, una vegada concedida l'audiència legalment prevista, i en exercici de les funcions contingudes en l'article 14.d) de la Llei 5/1983, de 30 de desembre, de Govern Valencià,
  
DECRETE
  
Nomenar president del Consell Valencià de Cultura el senyor Santiago Grisolía García.
  
València, 23 de juny de 2004
  
El president de la Generalitat,
Diari Oficial de la Generalitat Valenciana


Sumari del DOGV 4799, del 16-07-2004 (2004/6985)

Expedient número 4/CC/CP 6/10. Escannejat de fotogrames i ortofotos digitals a color escala 1/5.000, de la zona sud de la Província de València, amb una superfície aproximada de 539.278 hectàrees, a partir d'un vol fotogramètric realitzat a escala 1/20.000.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4799

Data del DOGV
:   16-07-2004

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2004/6985


Data del document
:   01-07-2004

Organisme emissor
:   Institut Cartogràfic Valencià

Tipus de document
:   Resolució

Anàlisi jurídica

 Descriptors 

:   * Institut Cartogràfic Valencià
    * València
    * contracte de serveis
    * arts visuals
    * indústria fotogràfica
    * licitació
    * cartografia
    * adjudicació de contracte administratiu

Expedient número 4/CC/CP 6/10. Escannejat de fotogrames i ortofotos digitals a color escala 1/5.000, de la zona sud de la Província de València, amb una superfície aproximada de 539.278 hectàrees, a partir d'un vol fotogramètric realitzat a escala 1/20.000. [2004/X6985]
  
1. Entitat adjudicadora
  
a) Institut Cartogràfic Valencià.
  
b) Número d'expedient: 04/CC/CP 6/10.
  
2. Objecte del contracte: escannejat de fotogrames i ortofoto 1/5.000 de la zona Sud de la Província de València.
  
a) Tipus de contracte: assistència tècnica.
  
b) Descripció de l'objecte: escannejat de fotogrames i ortofotos digitals a color escala 1/5.000, de la zona sud de la Província de València, amb una superfície aproximada de 539.278 hectàrees, a partir d'un vol fotogramètric realitzat a escala 1/20.000.
  
.c) Butlletí o diari oficial i data de publicació de l'anunci de licitació: DOGV núm. 4710 de data 11 març de 2004.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment. Obert.
  
4. Pressupost base de licitació: tres-cents trenta-quatre mil set-cents trenta-dos euros amb huitanta cèntims (334.732,80 €), IVA inclòs.
  
5. Adjudicació
  
a) Data: 02 Juny de 2.004.
  
b) Contractista: Unió Temporal d'Empreses València Sud, Llei 18/1982.
  
c) Nacionalitat: espanyola
  
d) Import d'adjudicació: dos-cents setanta-quatre mil quatre-cents huitanta euros amb noranta cèntims (274.480,90 €), IVA inclòs
Diari Oficial de la Generalitat Valenciana


Sumari del DOGV 4820, del 16-08-2004 (2004/8384)

Resolució de 26 de juliol de 2004, de l'Autoritat Portuària d'Alacant, per la qual es fa pública l'adjudicació de concurs i atorgament d'autorització administrativa a favor d'Hakim Khandi.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4820

Data del DOGV
:   16-08-2004

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2004/8384


Data del document
:   26-07-2004

Organisme emissor
:   Autoritat Portuària d'Alacant

Tipus de document
:   Resolució

Descriptors 

:   * empresa privada
    * instal·lació portuària

Resolució de 26 de juliol de 2004, de l'Autoritat Portuària d'Alacant, per la qual es fa pública l'adjudicació de concurs i atorgament d'autorització administrativa a favor d'Hakim Khandi. [2004/X8384]
  
El Consell d'Administració de l'Autoritat Portuària d'Alacant, en la sessió del 15 de juliol de 2004, acordà d'adjudicar el concurs públic per a l'atorgament d'autorització administrativa per a l'ocupació i explotació del local nº 6 de l'Estació Marítima del Moll 10 del Port d'Alacant, a Hakim Khandi, d'acord amb la seua oferta i conforme a les condicions establertes en el plec de bases i en el de condicions generals que l'han regit.
  
El termini d'esta autorització és de dos (2) anys.
  
Cosa que fem pública perquè en prengueu coneixement.
Diari Oficial de la Generalitat Valenciana


Sumari del DOGV 4671, del 16-01-2004 (2004/133)

Informació pública i audiència de les persones interessades del projecte d'urbanització revalorat del sector 2, ampliació polígon industrial Mas del Jutge.
-----------------------------------------------------------------------------------------------------------------------------------------------------------

### Dades del document

Número de DOGV
:   4671

Data del DOGV
:   16-01-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/133


Organisme emissor
:   Ajuntament de Torrent

Tipus de document
:   Anunci

Informació pública i audiència de les persones interessades del projecte d'urbanització revalorat del sector 2, ampliació polígon industrial Mas del Jutge. [2004/Q133]
  
Mitjançant el Decret de l'Alcaldia número 2.895, de data 23 de desembre de 2003, se sotmet a informació pública, pel termini de 20 dies, i audiència de les persones interessades, el projecte d'urbanització revalorat com a conseqüència de la introducció del nou capítol denominat ampliació del carril bici, del sector 2, ampliació del polígon industrial Mas del Jutge, que fa una suma de 53.512,16 euros (8.903.670 pessetes).
  
Durant el període esmentat qualsevol persona interessada podrà consultar l'expedient als locals de l'ajuntament, situats al carrer de Ramón y Cajal, número 1, d'este municipi, en horari de 09.00 a 13.00 hores, i presentar les al·legacions que estime convenients.
Diari Oficial de la Generalitat Valenciana


Sumari del DOGV 4856, del 05-10-2004 (2004/9773)

Actuacions número 314/2004 abintestat. Cèdula de notificació.
-------------------------------------------------------------

### Dades del document

Número de DOGV
:   4856

Data del DOGV
:   05-10-2004

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2004/9773


Organisme emissor
:   Jutjat de Primera Instància i Instrucció número 2 de Picassent

Tipus de document
:   Anunci

Actuacions número 314/2004 abintestat. Cèdula de notificació. [2004/M9773]
  
Hortensia Montagud Miedes, jutgessa de Primera Instància i Instrucció de Picassent i el seu partit, fa saber:
  
Que en este Jutjat del meu càrrec se seguix expedient de jurisdicció voluntària sobre declaració d'hereus abintestat amb el número 314/2004, a instància de Trinidad Navarro Martín, respecte dels béns del seu germà de doble vincle i causant Benjamín Navarro Martín, sense ascendents ni descendents, fill de Benjamín i Trinidad, nascut a Alcàsser el dia 9 de febrer de 1924, amb domicili a la mateixa localitat, i que va morir el dia 11 de febrer de 1995, sense haver atorgat testament. Havent comparegut com a hereva la seua germana Trinidad Navarro Monforte, mitjançant el present edicte es crida totes les persones que es creguen amb igual o millor dret a l'herència, perquè en el termini de 30 dies, comptats des del següent al de la publicació del present edicte, compareguen davant este Jutjat reclamant-la.
  
I perquè es complisca el que s'ha manat, expedisc el present edicte que es publicarà al tauler d'anuncis d'este Jutjat, a la localitat on va nàixer, residir i morir el causant, així com en el Diari Oficial de la Generalitat Valenciana.